laion/Wikipedia-Exotic huggingface dataset:
დიაკრიტიკული ნიშნები

დიაკრიტიკული ნიშნები (ძველბერძ. διακριτικός — „განსხვავების მიმნიშნებელი“) — სტრიქონზედა ან სტრიქონქვეშა (იშვიათად — სტრიქონშივე ჩასმული) გრაფიკული ნიშნები, რომლებიც შემოღებულია ანბანურ დამწერლობაში რომელიმე ასოს მნიშვნელობის დასაზუსტებლად. კერძოდ: ასოს ახალ მნიშვნელობას სძენს; წარმოგვიდგენს შესაბამისი ბგერის რამდენიმე ვარიანტს; მიანიშნებს, რომ ასო იკითხება იზოლირებულად; მიანიშნებს ბგერის სიგრძე-სიმოკლეს; დიაკრიტიკულ ნიშნებს ფართოდ იყენებენ ტრანსკრიფციებში. ქართული საბჭოთა ენციკლოპედია, ტ. 3, თბ., 1978. — გვ. 496.
დიალექტიზმი

დიალექტიზმი (ძვ. ბერძნ. διάλεκτος — კილო, კილოკავი ) — ტერიტორიული დიალექტისათვის დამახასიათებელი ენობრივი ფორმა — ფონეტიკური, მორფოლოგიური, სინტაქსური, ლექსიკური — სალიტერატურო ენაში, სადაც იგი განიხილება როგორც ნორმიდან გადახრა. დიალექტიზმი სტილისტიკური ხერხია, მას მიმართავენ პერსონაჟის მეტყველების დასახასიათებლად და ადგილობრივი კოლორიტის გადმოსაცემად. ქართველი მწერლებიდან ამ ხერხს მიმართავენ ილია ჭავჭავაძე, აკაკი წერეთელი, ალექსანდრე ყაზბეგი, მიხეილ ჯავახიშვილი, ნოდარ დუმბაძე და სხვა. დიალექტიზმი უპირატესად გვხვდება პროზასა და კომედიაში, იშვითად — პოეზიაში. მწერალი, ჩვეულებრივ, იყენებს მშობლიური დიალექტის ფორმებს, ზოგჯერ სხვა დიალექტისასაც (მაგ; ილია ჭავჭავაძე — მოხეურს, მ. ჯავახიშვილი — ხევსურულს). ქართული ენის დიალექტები ქართული საბჭოთა ენციკლოპედია, ტ. 3, თბ., 1978. — გვ. 496.
ცირკუმფიქსი

ცირკუმფიქსი (ლათ. circumfixus „ირგვლივ მიმაგრებული“ < circum გარშემო, ირგვლივ და fixus მიმაგრებული) — აფიქსის სახე, რომელიც პრეფიქსისა და სუფიქსის კომბინაციაა. ისინი ერთდროულად დაერთვიან ფუძეს და ერთ ფუნქციას გამოხატავენ. ქართულ ენაში ცირკუმფიქსი მეტად პროდუქტიულია სიტყვაწარმოებაში. მაგ: მე-ქუდ-ე, სა-ქუდ-ე, უ-ქუდ-ო და ა.შ. ვარაუდობენ, რომ პრეფიქსსა და სუფიქსს ამ ფორმებში დამოუკიდებელი ფუნქცია უნდა ჰქონოდათ და მხოლოდ მოგვიანებით ჩამოყალიბდნენ ცირკუმფიქსებად. ქართული ენის ენციკლოპედია, გვ.558. 2008. თბილისი.
ძვ. წ. 252

ვიკისაწყობში არის გვერდი თემაზე: ძვ. წ. 252 აბანტიდასი, სიციონის ტირანი, მისმა მტრებმა მოკლეს, რის შემდეგაც მისი ადგილი მამამისმა, პასეასმა დაიკავა. ვიეტნამის ცენტრალურ ნაწილში, აუ-ლაკში ახალი დინასტიის მმართველობა დამყარდა. აბანტიდასი — სიციონის ტირანი.
ვანესა ფერლიტო

ვანესა ფერლიტო (ინგლ. Vanessa Ferlito; დ. 28 დეკემბერი, 1977) — ამერიკელი მსახიობი. იტალო-ამერიკელი წარმოშობისაა. დაიბადა აშშ-ის ქალაქ ნიუ-იორკში. როდესაც 3 წლისა იყო, მამა გარდაეცვალა. დედამისი და მამინაცვალი ბრუკლინში სალონის მფლობელები არიან. 2007 წლის სექტემბერში ფერლიტოს შვილი შეეძინა. ცხოველთა უფლებების დამცველია და არის PETA-ს აქტიური წევრი. ამასთანავე ვეგეტარიანელია. ვანესა ფერლიტო ცნობილია შესრულებული როლებით ფილმებში: „სოპრანოს კლანი“, „მაგარი ბიჭი და ლამაზმანები“ (2005), „სიკვდილის მტკიცებულება“ (2007) და სხვა. მიუხედავად იმისა, რომ ფერლიტოს იტალიური ფესვები აქვს, ტელევიზიასა და კინოში, იგი ხშირად გვევლინება ესპანელ ლათინო ამერიკელის როლში. 25-ე საათი (25th Hour, 2002) ადამიანი ობობა 2 (Spider-Man 2, 2004) მაგარი ბიჭი და ლამაზმანები (Man of the House, 2005) ჩრდილთა ბრძოლა (Shadowboxer, 2005) გრაინდჰაუსი (Grindhouse, 2007) დაშვება (Descent, 2007) დღესასწაულებს არაფერი შეედრება (Nothing Like the Holidays, 2008) ჯული და ჯულია (Julie & Julia, 2009) მედეა ციხეში (Madea Goes to Jail, 2009) მეკასრე და ქვა (Cooper and Stone, 2011) ჰერცოგი (Duke, 2012) შეგიძლიათ იხილოთ მედიაფაილები თემაზე „ვანესა ფერლიტო“ ვიკისაწყობში. ვანესა ფერლიტო კინოფილმების ინტერნეტ-მონაცემთა ბაზაში ვანესა ფერლიტო დაარქივებული 2007-04-29 საიტზე Wayback Machine. პროფილი TV.com ↑ 1.0 1.1 1.2 1.3 Vanessa Ferlito heads home for the Holidays. Crave Online (2008-12-09). ციტირების თარიღი: 2010-03-07.[მკვდარი ბმული] ↑ 12:59 PM ET. CBB Exclusive: Vanessa Ferlito expecting first child. Celebrity-babies.com. ციტირების თარიღი: 2011-10-24.[მკვდარი ბმული] ↑ Vanessa Ferlito, and her son Vince. Contactmusic.com (December 11, 2011). დაარქივებულია ორიგინალიდან — ნოემბერი 2, 2013. ციტირების თარიღი: June 30, 2012. ↑ GoVeg.com Vegging Out With Vanessa Ferlito
ბიარნ სტრუსტრუპი

ბიარნ სტრუსტრუპი (დან. Bjarne Stroustrup; დ. 30 დეკემბერი, 1950, ორჰუსი, დანია) — დანიელი პროგრამისტი, რომელიც ცნობილია C++ პროგრამირების ენის შექმნისა და განვითარებისთვის. ტეხასის А&М-ის უნივერსიტეტის პროფესორი. ბიარნ სტრუსტრუპმა C++-ის განვითარება 1979 წელს დაიწყო (თავდაპირველად, ენას „C with Classes“ ეწოდებოდა). სტრუსტრუპი ავტორია წიგნისა „The C++ Programming Language“, რომელიც პირველად 1985 წელს გამოიცა. ბიარნ სტრუსტრუპის გვერდი დაარქივებული 2012-06-25 საიტზე Wayback Machine. . ბიარნ სტრუსტრუპის გვერდი ტეხასის A&M-ის უნივერსიტეტის საიტზე დაარქივებული 2012-04-14 საიტზე Wayback Machine. . ბიარნ სტრუსტრუპის ინტერვიუების სია დაარქივებული 2006-12-29 საიტზე Wayback Machine. . „The C++ Programming Language“, 2000 წლის გამოცემა. ↑ 1.0 1.1 https://www.stroustrup.com/bio.html ↑ Bjarne Stroustrup ↑ https://awards.acm.org/award_winners/stroustrup_1652833#145 ↑ 2015 Winners ↑ Bjarne Stroustrup awarded 2017 Faraday Medal — კოლუმბიის უნივერსიტეტი, 2017. <a href="https://wikidata.org/wiki/Track:Q49088"></a> ↑ Dr. Bjarne Stroustrup ↑ IEEE Computer Society Computer Pioneer Award in Honor of the Women of ENIAC Award — 2018. ↑ https://awards.acm.org/award_winners/stroustrup_1652833#158 ↑ Rigmor og Carl Holst-Knudsens Videnskabspris ↑ https://thejohnscottaward.github.io/jsc/2011-recent.html
ძვ. წ. 253

ვიკისაწყობში არის გვერდი თემაზე: ძვ. წ. 253 ძვ. წ. 253 — წლების რაოდენობა ქრისტესშობამდე.
ლუჩო გონსალესი

ლუის ოსკარ გონსალესი (დ. 19 იანვარი, 1981, ბუენოს-აირესი) — არგენტინელი ფეხბურთელი, ნახევარმცველი. ფეხბურთის გულშემატკივრებში უფრო ცნობილია როგორც — ლუჩო გონსალესი. ასპარეზობს ბრაზილიური „ატლეტიკო პარანაენსეს“ რიგებში. სხვადასხვა დროს იცავდა „ურაკანის“, „რივერ პლეიტის“, „პორტუს“, „ალ-რაიიანისა“ და არგენტინის ეროვნული ნაკრების ღირსებას. უნივერსალური ნახევარმცველი, რომელიც თანაბრად კარგად თამაშობს სხვადასხვა პოზიციაზე, თუმცა მისი ძირითადადი ამპლუა ცენტრალური ნახევარმცველის ფუნქციის შესრულებაა. გამოირჩევა მოედნის კარგი ხედვით, ძლიერი დარტყმებითა და ზუსტი გადაცემებით. კოპა ამერიკის 2004, 2007 წლების ვიცე-ჩემპიონი და 2006 წლის მსოფლიო ჩემპიონატის მონაწილე არგენტინის ეროვნული ნაკრების შემადგენლობაში. რივერ პლეიტი პრიმერა დივიზიონი: 2003, 2004 ლიბერტადორესის თასი: 2015 მსოფლიო საკლუბო ჩემპიონატი ფინალისტი: 2015 პორტუ პრიმეირა ლიგა: 2005–06, 2006–07, 2007–08, 2008–09, 2011–12, 2012–13 პორტუგალიის თასი: 2005–06, 2008–09 პორტუგალიის სუპერთასი: 2012, 2013 ლიგის თასი ფინალისტი: 2012–13 ოლიმპიკი მარსელი ლიგა 1: 2009–10 ლიგის თასი: 2009–10, 2010–11, 2011–12 საფრანგეთის სუპერთასი: 2010, 2011 არგენტინა ოლიმპიური თამაშები ჩემპიონი: 2004 კოპა ამერიკა ვიცე-ჩემპიონი: 2004, 2007 გოდუაძე, ლაშა (2010). მსოფლიო თასის ისტორია (1930–2010). თბილისი: გაზეთი „მსოფლიო სპორტი“.  Glanville, Brian (2018). The Story of the World Cup. London: Faber.  ISBN 9780571325566 Holt, Nick (2014). The Mammoth Book of the World Cup. London: Running Press Adult.  ISBN 0762452242 Foer, Franklin (2005). How Soccer Explains the World. New York: HarperCollins.  ISBN 0060731427 Witzig, Richard (2006). The Global Art of Soccer. New Orleans, LA: Cusiboy Publishing.  ISBN 0977668800 Goldblatt, David (2007). The Ball is Round: A Global History of Football. London: Riverhead Books.  ISBN 1594482969 ვიკისაწყობში არის გვერდი თემაზე: ლუჩო გონსალესი ↑ Lucho González, el hijo pródigo del Oporto ↑ Lucho to land at Porto. UEFA.com. ↑ Lucho staying at Porto. UEFA.com. ↑ „Comunicado da FC Porto – Futebol, SAD“. დაარქივებულია ორიგინალიდან — 2009-07-12. ციტირების თარიღი: 2020-09-12. ↑ Marseille 2–1 Lille. ESPN Soccernet ↑ Paris Saint-Germain 0–3 Marseille. ESPN Soccernet ↑ Bordeaux peg back ten-men. ESPN Soccernet ↑ Marseille 2–1 Sochaux. ESPN Soccernet ↑ Sochaux 1–2 Marseille. ESPN Soccernet ↑ Remy goal sends Marseille second. ESPN Soccernet
ალვარო პერეირა

ალვარო დანიელ პერეირა ბარაგანი (დ. 28 ნოემბერი, 1985) — ურუგვაელი ფეხბურთელი, პორტუგალიური „პორტუს“ და ურუგვაის ეროვნული ნაკრების მცველი. პერეირა დაიბადა მონტევიდეოში. კარიერა დაიწყო 2003 წელს „მირამირ მისიონესში“. ორი წლის შემდეგ გადავიდა არგენტინაში, კლუბ „კილმესში“. 2008 წლის ზაფხულში €2,5 მილიონის სანაცვლოდ გადავიდა რუმინულ „კლუჟში“. 2009 წლის ზაფხულში, €4,5 მილიონის საფასურად პერეირა შეუერთდა „პორტუს“. ეროვნულ ნაკრებში პერეირას დებიუტი შედგა 2008 წლის 19 ნოემბერს საფრანგეთთან მატჩში. BDFA profile დაარქივებული 2011-05-31 საიტზე Wayback Machine. (ესპანური) Argentine League statistics (ესპანური) Stats and profile at Zerozero[მკვდარი ბმული] Stats at ForaDeJogo დაარქივებული 2012-11-06 საიტზე Wayback Machine. National team data[მკვდარი ბმული] (ესპანური) ↑ France vs. Uruguay. დაარქივებულია ორიგინალიდან — 2020-01-23. ციტირების თარიღი: 2012-07-22.
გრიგოლ ვიპატოსი

გრიგოლ ვიპატოსი — VIII-IX საუკუნეების ქართლის დიდგვაროვანი აზნაური. მისი გამოსახულება მაიდენტიფიცირებელი ასომთავრული წარწერით შემონახულია უსანეთის სტელაზე (დაცულია საქართველოს ეროვნულ მუზეუმში). სტელაზე ასევე გამოსახულია ადამიანთა ჯგუფი — სავარაუდოდ, გრიგოლის ოჯახის წევრები, მათ შორის ორი ქალი „მარიამი“ და „დინარი“ ან „ლატავრი“. ვიპატოსის (ჳპატოსი, „მეფეთ წინაშემდგომელი“ სულხან-საბას მიხედვით) ბიზანტიური ტიტულით ცნობილი არიან ასევე VI-VII საუკუნეების ქართველი მოღვაწეები — დემეტრე და ადარნასე. VIII-IX საუკუნეების ქვაზე კვეთილი რელიეფის ადგილი შუა საუკუნეების ქართული სკულპტურის განვითარებაში: [ოპიზის რელიეფი აშოტ კუროპალატის გამოსახულებით, ბორჯომის ტიმპანი, თელოვანის და უბისის რელიეფები, უსანეთის სტელა, გველდესის კანკელი, მათი დახასიათება და ანალოგი დასავლეთ ევროპის ხელოვნებასთან] / ნათელა ალადაშვილი // საქართველოს სიძველენი. - , 2005. - N7-8. - გვ.49-56.
ძვ. წ. 255

ვიკისაწყობში არის გვერდი თემაზე: ძვ. წ. 255 რომის კონსულები: მარკუს ემილიუს პაულუსი, სერვიუს ფულვიუს პეტინუს ნობილიორი პირველი პუნიკური ომი. ადისის ბრძოლა, რომის გამარჯვება. პირველი პუნიკური ომი. ტუნისის ბრძოლა, რომაელთა სასტიკი დამარცხება.
ხალიტუ

ალიძონები (ჰომეროსის მიხედვით) ან ხალიტუ (ურარტულ წარწერებში) - ერი, ნახსენები მცირე აზიის ისეთი სამეფოების გვერდით, როგორიცაა მუშქები და ხეთების სამეფო. თავადაც დიდი გაერთიანება იყო მცირე აზიის აღმოსავლეთ ნაწილში. ძვ.წ. VIII-VII ს.ს.-ში ასურული წყაროები ამ მხარეში ასახელებს მსხვილ გაერთიანებას თაბალს. ეს სახელი უცნობია ურარტუელებისათვის და სავსებით დასაშვებია, რომ მათთვის სწორედ ხალიტუ ყოფილიყო ასურელთა თაბალის შესატყვისი. შუამდინარეთის და სირია-პალესტინის მოსახლეობამ კარგად იცოდა, სად იყო ვერცხლის სამშობლო. ეს იყო ტავროსის მთიანეთი აღმოსავლეთ მცირე აზიაში, საიდანაც იწყებოდა თაბალის ვრცელი ქვეყანა. ასე რომ, ჰომეროსთან მოხსენიებული (ჰ)ალიძონები ასურულ-ბაბილონურ წყაროებში (ძვ.წ. IX ს.) ტავროსის - ვერცხლის მთა (ჰომეროსთან ვერცხლის სამშობლო) ძვ.წ VII ს-ის ურარტულ წყაროებში ნახსენები აღმოსავლეთ მცირე აზიის დიდი გაერთიანება ხალიტუ-(ჰ)ალიძონი, შეესაბამება ასურულ წყაროების თაბალს - ვერცხლის მთასთან - ტავროსთან აღმოსავლეთ მცირე აზიაში მდებარე ვრცელ ქვეყანას. ბიბლიაში მოსეს I წიგნში საუბარია კაენის შთამომავლობაზე, თუბალ-კაენზე ესე იყო კვერთხით ხუროჲ მჭედელი რვალისა და რკინისა. კაენი მჭედელის ზოგადი სახელია. სამხრეთ-აღმოსავლეთ შავიზღვისპირეთი, პონტოს ქედის აღმოსავლეთ კალთები, უძველეს ხანაში დასახლებული იყო დასავლურ-ქართული ტომებით. პონტოს ქედის სამხრეთი კალთები კი, მდ. ჭოროხის ზემო წელზე აღმოსავლურ-ქართული ტომის (ქართები) ერთ-ერთი უძველესი კერა იყო. ↑ ერთი და იგივეა გ.მელიქიშვილის აზრით ↑ საქართველოს ისტორიის ნარკვევები, ტ. 1, თბ., 1970
ჰოივიკი

ჰოივიკი (ფარ. Hoyvík, დან. Højvig) — ფარერის კუნძულების სიდიდით მესამე ქალაქი. მდებარეობს კუნძულ სტრეიმოის სამხრეთ-აღმოსავლეთ სანაპიროზე. 2011 წლის მონაცემებით ქალაქის მოსახლეობა შეადგენს 3,633 კაცს. Faroeislands.dk: ჰოივიკი ფოტოები.
წყალმოვარდნა

წყალმოვარდნა — მდინარის წყლის რეჟიმის ფაზა; მდინარის ნებისმიერ ფიქსირებულ კვეთში წყლის დონის შედარებით ხანმოკლე, სწრაფი და არაპერიოდული მატება, რომელიც თითქმის ასეთივე სწრაფი ვარდნით სრულდება. ძნელად პროგნოზირებადი მოვლენაა. ჩვეულებრივ, წარმოიქმნება თავსხმა წვიმების შედეგად; წყალმოვარდნა არამდგრადი ზამთრის პირობებში შეიძლება განპირობებული იყოს სწრაფი თოვლდნობით, მყინვარების დნობითა და წყალსაცავებიდან წყლის გაშვებით. წყალდიდობისგან განსხვავებით წყალმოვარდნა არარეგულარულად, წელიწადის ნებისმიერ დროს შეინიშნება და შეიძლება გადააჭარბოს მის მაქსიმალურ დონესა და ხარჯს. ხშირი წვიმების დროს ცალკეული წყალმოვარდნა შეიძლება ერთმანეთზე იყოს გადაფარებული, რითაც მრავალპიკურ, რამდენიმეთვიან წყალმოვარდნას აყალიბებს. თუ წყალმოვარდნა წყლის ხარჯის სწრაფი მატებისას წარმოიქმნება მდინარისა და მისი შენაკადის ცალკეულ მონაკვეთზე, მაშინ იგი ვრცელდება დიდი სისწრაფით ქვემოთ, დინების მიმართულებით, რომელიც მდინარეთა ვაკე მონაკვეთებზე 5 კმ/სთ, ხოლო მთიან მონაკვეთებზე 45 კმ/სთ აღწევს; ასეთი წყალმოვარდნის სიმაღლე ქვემოთ, დინების მიმართულებით ჩვეულებრივ მცირდება, ხოლო სიგრძე და ხანგრძლივობა იზრდება, მიმდინარეობს წყალმოვარდნის ტალღის ფენებად დაშლა. მნიშვნელოვანმა წყალმოვარდნამ შეიძლება წყალდიდობა გამოიწვიოს. დასავლეთ ევროპაში წყალდიდობას დუნაიზე, მაინზე, მოზელზე, პოზე, რაინზე, რონაზე, სონაზე და სხვებზე ხშირად წყალმოვარდნა იწვევს; აზიაში — ბრაჰმაპუტრაზე, განგზე, ხუანხეზე, იანძიზე და სხვა; ჩრდილოეთ ამერიკაში მისისიპიზე, ოჰაიოზე და სხვა; სამხრეთ ამერიკაში ამაზონზე და სხვა; ავსტრალიაში აღმოსავლეთ სანაპიროს მდინარეებზე. მდინარეზე წყალმოვარდნის გადაადგილების პროცესში იქმნება წყალმოვარდნის ტალღა. სტიქიურ-კატასტროფულ მოვლენებს შორის წყალდიდობებსა და წყალმოვარდნებს ერთ-ერთი პირველი ადგილი უკავია. მათზე მოდის მსოფლიოში სტიქიურ უბედურებებისაგან მიყენებული ზარალის 40%. საქართველო წყალმოვარდნების მაღალი სიხშირით გამოირჩევა. წყალმოვარდნა საქართველოში ინტენსიური წვიმებით წარმოქმნილი ერთიანი ჩამონადენის უეცარი ზრდის შედეგია, რაც შეიძლება წარმოიქმნას აგრეთვე კაშხლის გარღვევით, მეწყრული სხეულით ხეობის ჩაკეტვის შედეგად და სხვა. მდინარეები, რომლებიც სათავეს იღებენ კავკასიონის სამხრეთ კალთაზე, სადაც თოვლიანობა სეზონური მოვლენაა, ხასიათდებიან გაზაფხულის წყალდიდობებითა და ზაფხულ-შემოდგომის წყალმოვარდნებით. წყალდიდობა მდინარე ↑ 1.0 1.1 1.2 1.3 Паводок | Большая российская энциклопедия. დაარქივებულია ორიგინალიდან — 2020-10-01. ციტირების თარიღი: 2021-02-27. ↑ როგორ დავიცვათ თავი წყალდიდობისაგან. ქუთაისი, 2015. დაარქივებულია ორიგინალიდან — 2020-09-29. ციტირების თარიღი: 2021-02-27. ↑ წყალდიდობები და წყალმოვარდნები
ძვ. წ. 257

ვიკისაწყობში არის გვერდი თემაზე: ძვ. წ. 257 რომის კონსულები: გაიუს ატილიუს რეგულუსი, გნეუს კორნელიუს პუბლიუს ბლასიო II პირველი პუნიკური ომი. ტინდარისის ბრძოლა, რომის გამარჯვება.
მინაყინი

მინაყინი — ხმელეთის ზედაპირზე არსებული ფენობრივი ყინულის მასები, წარმოქმნილი ყინულზე ან საინჟინრო ნაგებობებზე და სხვ. ბუნებრივი ან ტექნოგენური პერიოდულად დანალექი წყლების შედეგია. წარმოქმნის მიზეზები: ბუნებრივი გრავიტაციული განტვირთვა მიწისქვეშა წყლების აუზში; წყლისშემცველი სისტემების წაყინვა კრიოგენულ დაწნევასთან ერთად; მყინვარულ საფარზე განვითარებული გარეგანი დატვირთვის მომატება; ყინულშიგა წყლის ნაკადების ხარჯვის რყევა; თოვლისა და ყინულის დნობა ჰაერის ტემპერატურის 0°C-ზე გადასვლის პირობებში; წყლის შენაკადები წაყინულ ნაპირებზე, პერიოდული და არაპერიოდული მოქცევის პირობებში; საწარმოო ან საყოფაცხოვრებო წყლების ჩამოქცევა წლის ცივ პერიოდში. Гляциологический словарь. Ред. В. М. Котляков., Л., Гидрометеоиздат, 1984.
ბობ ეზრინი

რობერტ ალან „ბობ“ ეზრინი (დ. 25 მარტი, 1949) — კანადელი მუსიკალური პროდიუსერი და კლავიშისტი. ყველაზე მეტად ცნობილია ელის კუპერთან, Kiss-თან და პინკ ფლოიდთან თანამშრომლობით. აგრეთვე თანამშრომლობს შედარებით ახალ ჯგუფებთან, — Deftones-თან და 30 Seconds to Mars-თან. ↑ Ezrin Bob (Alice Cooper)- Musician Profile — 2003. <a href="https://wikidata.org/wiki/Track:Q2311104"></a> ↑ Rock's monster of the night // The Sydney Morning Herald — Sydney: Fairfax Media, 2011. — ISSN 0312-6315 <a href="https://wikidata.org/wiki/Track:Q390216"></a><a href="https://wikidata.org/wiki/Track:Q3130"></a><a href="https://wikidata.org/wiki/Track:Q1393218"></a> ↑ Legendary rock producers find home in Nashville // The Tennessean — Nashville: 2015. <a href="https://wikidata.org/wiki/Track:Q4808006"></a><a href="https://wikidata.org/wiki/Track:Q23197"></a> ↑ Rustycat. (12) Bob Ezrin: Legendary Music Producer. The Plugg Music and Entertainment Community. The Plugg Music Blog. დაარქივებულია ორიგინალიდან — 10 თებერვალი 2018. ციტირების თარიღი: 22 April 2012.
კრიოსფერო

კრიოსფერო (ძველბერძნ. κρύος — სიცივე და σφαῖρα — ბურთი) — დედამიწის წყვეტილი გარსი ატმოსფეროს, ჰიდროსფეროსა და სტრატოსფეროს სასაზღვრო ზონაში, ხასიათდება ყინულის რეალური ან შესაძლო არსებობით. კრიოსფერო ვრცელდება დედამიწის ქერქის ზედა ფენებიდან იონოსფეროს ქვედა ფენებამდე. უცხო სიტყვათა ლექსიკონი. 2007, თბ.
ძვ. წ. 258

ვიკისაწყობში არის გვერდი თემაზე: ძვ. წ. 258 რომის კონსულები: ალულუს ატილუს კალატინუსი, გაიუს სულპიციუს პატერკულუსი პირველი პუნიკური ომი. სულცის ბრძოლა, რომის გამარჯვება.
ჯო ბოიდი

ჯო ბოიდი (დ. 5 აგვისტო, 1942) — ამერიკელი მუსიკალური პროდიუსერი და მწერალი. ფლობდა საპროდიუსერო კომპანია Witchseason-სა და ლეიბლს Hannibal Records. მნიშვნელოვანი როლი ითამაშებს სხვადასხვა მუსიკოსისა და ჯგუფის კარიერაში, რომელთა შორის არიან პინკ ფლოიდი, Fairport Convention, სენდი დენი, რიჩარდ თომპსონი, ნიკ დრეიკი, The Incredible String Band, ვაშტი ბანიანი, ჯონ და ბევერლი მარტინი, მარია მულდორი, კეიტ და ანა მაკ-გერიგლი და Muzsikás. ↑ Boyd, Joe, White Bicycles - Making Music in the 1960s, Serpent's Tail, 2006. ISBN 1-85242-910-0
ჯონ ლეკი

ჯონ ლეკი — ინგლისელი მუსიკალური პროდიუსერი. ცნობილია, როგორც ჯგუფ The Stone Roses-ის სადებიუტო ალბომის და Radiohead-ის ალბომის The Bends პროდიუსერი. მუშაობდა პინკ ფლოიდის ალბომებზე Meddle და Wish You Were Here. ინტერვიუ ჯგუფ The Stone Roses-ის სადებიუტო ალბომისადმი მიძღვნილი ოფიციალური საიტი დაარქივებული 2009-08-15 საიტზე Wayback Machine.
Windows 98

Windows 98 — Microsoft Windows-ის ვერსია. პირველად გამოვიდა 1998 წლის 25 ივნისს და წარმოადგენდა Windows 9x კატეგორიის რიგით მეორე მნიშვნელოვან ოპერაციულ სისტემას. მასში გაერთიანებული იქნა როგორც 16, ასევე 32 ბიტიანი ბირთვების ფუნქციები. ↑ 1.0 1.1 Microsoft. Microsoft Support Lifecycle. Support. ციტირების თარიღი: May 25, 2015. ↑ How 16-Bit and 32-Bit Programs Multitask in Windows 95. support.microsoft.com (November 15, 2006). ციტირების თარიღი: April 9, 2010.
კაბა

კაბა — ზედა სამოსის ერთ-ერთი გავრცელებული სახე. გამოირჩევა გრძელი ქვედა ნაწილით, რომელიც ფარავს ტანსა და ფეხების ზედა ნაწილს. წარსულში ცნობილი იყო მამაკაცისა და ქალის კაბები, მაგრამ დროთა განმავლობაში კაბა ძირითადად ქალის ჩაცმულობის ელემენტად იქცა. ტერმინი „კაბა“//„ყაბა“ (არაბ.) ორივე სქესის ზედა სამოსის აღმნიშვნელ სიტყვად გვევლინება. მისი გავრცელების არე მისდევს ჯუბის გავრცელების საზღვრებს. ადგილობრივ პირობებთან შედარებით სხვადასხვა ქვეყანაში ნაირი ფორმის კაბა შეიქმნა მკერდდახშული, ჩაღილული (სირია, ბაღდადი, არაბეთი, სომხეთი), გულზე საყელო გადაფენილი და ჩიხორ განიერი (სპარსეთი), მკლავებზე აკეცილი, ვიწრო და გრძელი სახელოებით (სპარსეთი), ვიწრო სახელოებიანი (ეგვიპტე), ენიანი ანუ ყურჯთმაჯიანი (საქართველო), ყელ-კისერ ამოჭრილი (სირია, ერაყი, სომხეთი), მკერდღია და გულისპირიანი (საქართველო) და ა. შ. მათი მოხმარებიდან გარკვეული დროის გასვლის შემდგომ, კაბა დამკვიდრდა სპარსეთსა და საქართველოში, ჯუბა კი ცენტრალური აზიის ქვეყნების მცხოვრებთა ნაციონალურ სამოსად იქცა. ქართული სინამდვილითაც დასტურდბა, რომ საქართველოში კაბა ორივე სქესის ჩასაცმელი ყოფილა: „გამოვიდა იგი კაბითა. ცხენსა ჯდა... გამიკვირდა, აბჯრისა ტანსა არა ცმა“ („ამირან დარეჯანიანი“, 87, 15); „მას ტანსა კაბა ემოსა, გარე თმა ვეფხის ტყავისა“ („ვეფხისტყაოსანი“, 85, 1); „კაბა ისპაჰანის დიბისა ყვითელი და პატიოსანი“ (საქართველოს სიძველენი, მზითვის წიგნი, ტ. III, 486, 19); „კაბის ღილი ათი მურასა, ორასის იაგუნდითა“ (საქართველოს სიძველენი, მზითვის წიგნი, ტ. II, 432, 5); „ქვეყანა გამწვანებულა, ბევრი ათასი ფერი ყვავილი მიწისაგან ამოსულა. მთამან ბერძნულისა ოქსინოისა კაბა შეიკერა“ („ვისრამიანი“, 1938, 86). ც. ბეზარაშვილი, „ქალის სამოსელი აღმოსავლეთ საქართველოს მთიანეთში“, თბ., 1974 ვიკისაწყობში არის გვერდი თემაზე: კაბა Stylopedia დაარქივებული 2012-08-08 საიტზე Wayback Machine. ApparelSeach ↑ ი. ციციშვილი, „მასალები ქართული ჩაცმულობის ისტორიისათვის“, თბ. 1954, გვ. 52, 55 ↑ ი. ციციშვილი, „მასალები ქართული ჩაცმულობის ისტორიისათვის“, თბ. 1954, გვ. 55 ↑ Г. Вамбери, Очерки жизни и нравов Востока, Спб. 1877, 53-57
ძვ. წ. 259

ვიკისაწყობში არის გვერდი თემაზე: ძვ. წ. 259 ცინ შიხუანდი — ჩინეთის იმპერატორი (გ. ძვ. წ. 210)
დოლოჭოპის ბაზილიკა

დოლოჭოპის ბაზილიკა, დურუჯისპირა ბაზილიკა, — არქიტექტურული ძეგლი კახეთში, ქალაქ ყვარლის ტერიტორიის ჩრდილო-დასავლეთ კიდეში, მდინარე დურუჯის მარჯვენა სანაპიროზე. შემორჩენილია ნანგრევების სახით. აღმოჩნდა 2010 წელს სადაზვრევო არქეოლოგიური სამუშაოების შედეგად. ნაგებობა წარმოადგენდა 44 მ. სიგრძისა და 29 მ. სიგანის, 5 წყვილი ჯვრისებრი გეგმის სვეტებით სამ ნავად დაყოფილ ბაზილიკური ტიპის ტაძარს. არქეოლოგიური გათხრები 2012 წელს დაიწყო. დოლოჭოპის ბაზილიკის შესახებ არანაირი წერილობითი ცნობები არ არის შემონახული. 2012 წლის ივლის-სექტემბერში განხორციელებული არქეოლოგიური კვლევა-ძიების შედეგად შეიძლება ითქვას, რომ ნაგებობა ქართული ქრისტიანული ბაზილიკური ხუროთმოძღვრების განვითარების პირველ ეტაპს განეკუთვნება და სავარაუდოდ აგებულია V საუკუნის პირველ ნახევარში. არქეოლოგიურ მასალებზე დაყრდნობით მისი ნგრევა უნდა მომხდარიყო VIII-IX საუკუნეებში. შესაძლებელია ეს ფაქტი მურვან იბნ მუჰამადის (მურვან-ყრუ) გამანადგურებელ ლაშქრობას დაუკავშირდეს. სამაროვანზე დაფიქსირებული არტეფაქტების მიხედვით, ირკვევა, რომ ბაზლილიის გარშემო არსებულ სოფელში ცხოვრება XIII საუკუნის შუა ხანებში, საქართველოში მონღოლი დამპყრობლების ერთ-ერთი პირველი ლაშქრობის შედეგად უნდა შეწყვეტილიყო. დოლოჭოპის ბაზილიკას 2017 წლის 31 მარტს, საქართველოს მთავრობის დადგენილების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ბახტაძე, ნ., მამიაშვილი, ვ., გაბეხაძე, ბ., ჩხვიმიანი, ჯ. ნაქალაქარ ნეკრესის უძველესი ქრისტიანული ტაძრები. თბილისი, 2020. მამიაშვილი ვ., სასულიერო პირების სამარხები ნეკრესის ნაქალაქარის დურუჯისპირა სატაძრო კომპლექსში. საქართველოს ეროვნული მუზეუმის მოამბე, XI (56-ბ): 83-92, 2023. ყვარელში, დოლოჭოპის ტერიტორიაზე არქეოლოგიური გათხრები იწყება. «ინტერპრესნიუსი». 22-07-2012 ნოდარ ბახტაძე, დოლოჭოპის ბაზილიკაზე 2012 წელს ჩატარებული არქეოლოგიური კვლევის ანგარიში დოლოჭოპის ბაზილიკა (დურუჯისპირა ბაზილიკა) V ს. I ნახ. დაარქივებული 2016-10-22 საიტზე Wayback Machine. ↑ საქართველოს მთავრობის დადგენილების №173, 2017 წლის 31 მარტი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
Mutya Keisha Siobhan

Mutya Keisha Siobhan — ბრიტანული პოპ-ჯგუფი. მასში შედიან ჯგუფ Sugababes-ის ორიგინალური და ყოფილი წევრები მუტია ბუენა, კიშა ბიუკენენი და შივონ დონაგი. 1998 წელს მათ გამოუშვეს პირველი ალბომი, One Touch რომელსაც დიდი წარმატება ხვდა წილად არა მხოლოდ ბრიტანეთში, არამედ მთელ ევროპაში. 2013 წელს გამოვიდა ჯგუფის ახალი სინგლი Flatline. ოფიციალური საიტი დაარქივებული 2012-07-23 საიტზე Wayback Machine. ↑ Mutya Keisha Siobhan > UK Charts. Official Charts Company. ↑ Hung, Steffen. Discography Mutya Keisha Siobhan. Irish Charts Portal. Hung Medien (Steffen Hung). ↑ Lay Down In Swimming Pools by Mutya, Keisha & Siobhan [Mixed By Blue] SoundCloud
დედაღვთაება

დედაღვთაება — დედობის პრინციპი, დედაღვთისა, ღმერთთა და კაცთა მშობელი ყოველი ხალხის მითოლოგიაში, ერთ-ერთ უპირველეს ადგილს იჭერს (ნ. დია, რეა, მაგნა მატერ და სხვა.), მაგრამ ეს ტერმინი გამორჩეულად გულისხმობს შუმერულ-აქადური მითის მოტივს: კრებითი სახელია ქალღმერთთა, ადამიანებისა და ღმერთების მშობელ, კაცთა და ქალაქთა მფარველ ქალ-ღვთაებათა, რომელთა ქმარია ენლილი (დამგალნუნას სახით: გალ — ქალი). შუმერში ძალზე ცნობილი იყო ნინმახი, ნინტუ, მამა (მამი) და არარუ (ეპოსებში). მათს გამოსახულებებში ხაზგასმულია ან ყრმა, რომელიც ხელში უჭირავთ, ან სასქესო ატრიბუტი, რაც საერთოა ყოველ უძველეს მითოლოგიაში. აფროდიტე კიბელე დევი (ინდუიზმი) დურგა ჰეკატე იშთარი კალი ლაკშმი მითოლოგიური ლექსიკონი, ა. გელოვანი. გვ. 129. თბ. 1983 Knauer, Elfried R. (2006). "The Queen Mother of the West: A Study of the Influence of Western Prototypes on the Iconography of the Taoist Deity." In: Contact and Exchange in the Ancient World. Ed. Victor H. Mair. University of Hawai'i Press. Pp. 62–115. ISBN ISBN 978-0-8248-2884-4; ISBN ISBN 0-8248-2884-4 Reflections on Erta as named on the Franks Casket
ალფჰაიმი

ალფჰაიმი, ელფჰაიმი (ძველსკანდ. Ālfheimr) — ელფთა სამყოფელი, კეთილ ქალღმერთთა სავანე ჩრდილოურ მითოლოგიაში, სამყაროს მესამე სფერო. ალფჰაიმი ჩანს არა მხოლოდ სკანდინავიურ, არამედ ანგლო-შოტლანდიურ ბალადებში ელფჰეიმის (ინგ. Elfhame) სახელით და ზღაპრულ ქვეყანას აღნიშნავს. 20-ე საუკუნის ფანტაზიის ჟანრის მწერალი ჯონ რონალდ რუელ ტოლკინი „ბეჭდების მბრძანებელში“ ალფჰაიმის (Álfheim) ანგლიზებულ ფორმას „ელფჰოუმს“ (Elvenhome „ელფთა სახლი“) იყენებს თავად ელფების მეტყველებაში. მითოლოგიური ლექსიკონი; ა. გელოვანი. გვ. 45, 1983 წ. თბილისი. Robbins, Rossell Hope (1959). The Encyclopedia of Witchcraft and Demonology. New York: Crown Publishers, Inc.
ძვ. წ. 261

ვიკისაწყობში არის გვერდი თემაზე: ძვ. წ. 261 რომის კონსულები: ლუციუს ვალერიუსი მ. ფლაცუსი, ტიბერიუს ოტაცილიუსი კრასუსი პირველი პუნიკური ომი, აგრიგენტუმის ბრძოლა. ანტიოქე I — სელევკიდების ელინისტური სახელმწიფოს, სირიის მეფე